**Ministru kabineta noteikumu projekta „Grozījumi Ministru kabineta 2008. gada 10. marta noteikumos Nr.168 „**[**Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem**](http://likumi.lv/doc.php?id=172807)**”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2004. gada 29. aprīļa Direktīvas 2004/49/EK par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (turpmāk – Direktīva 2004/49/EK) 6. panta 5. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai Eiropas Savienībā dzelzceļa pārvadātājam būtu tiesības piekļūt publiskās lietošanas dzelzceļa infrastruktūrai, tam ir jābūt derīgam drošības sertifikātam, kurš sastāv no A un B daļas. Prasības šāda drošības sertifikāta saņemšanai un tā derīgumam ir noteiktas Direktīvā 2004/49/EK, kuras tiesību normas ir iekļautas Ministru kabineta 2008. gada 10. marta noteikumos Nr.168 „Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem” (turpmāk – Noteikumi Nr. 168) un citos normatīvajos aktos. Saskaņā ar Direktīvas 2004/49/EK 10. panta 5. punkta trešo daļu var noteikt, ka pēc būtisku izmaiņu izdarīšanas drošības sertifikāta regulatīvā pamatā attiecīgā drošības sertifikāta daļa pārvadātājam ir jāatjauno. Šī Direktīvas 2004/49/EK norma ir pārņemta Noteikumu Nr.168 11. punktā, nosakot, ka, ja pārvadātājs paredzējis mainīt speciālo atļauju (licenci) dzelzceļa pārvadājumiem, drošības sertifikāta A daļu vai nodarbināto dzelzceļa speciālistu amatus, tas iesniedz dokumentus jauna drošības sertifikāta B daļas saņemšanai (neatkarīgi no esošā drošības sertifikāta B daļas derīguma termiņa). Šīs procedūras ietvaros Valsts dzelzceļa tehniskā inspekcija izvērtē pārvadātāja plānoto dzelzceļa speciālistu amatu izmaiņu ietekmi uz pārvadātāja drošības pārvaldības sistēmas pamatelementiem. Vienlaikus saskaņā ar Komisijas 2013. gada 30. aprīļa īstenošanas regulu Nr.402/2013 par kopīgo drošības metodi riska noteikšanai un novērtēšanai un par Regulas (EK) Nr.352/2009 atcelšanu (turpmāk – Regula Nr.402/2013) 4. panta 2. punkta b. apakšpunktu jauninājumi (izmaiņas) pārvadātāja organizatoriskajā struktūrā, uz ko attiecas arī pārvadātāju nodarbināto dzelzceļa speciālistu amatu izmaiņas, ir būtiskas izmaiņas pārvadātāja darbībā, pirms kuru īstenošanas pārvadātājam ir pienākums veikt paredzētās izmaiņas ieviešanas riska noteikšanas un novērtēšanas procedūru savas drošības pārvaldības sistēmas pamatelementiem Regulā Nr.402/2013 noteiktajā kārtībā. Komisijas 2012. gada 16. novembra regulas Nr.1078/2012 par kopīgo drošības metodi pārraudzībā, kas jāveic dzelzceļa pārvadājumu uzņēmumiem, infrastruktūras pārvaldītājiem pēc drošības sertifikāta vai drošības atļaujas saņemšanas un par tehnisko apkopi atbildīgajām struktūrvienībām prasībām (turpmāk – Regula Nr.1078/2012) 3. panta 1. punkta b. apakšpunktus paredz pārvadātājam veikt šādus riska kontroles pasākumus pēc drošības sertifikāta B daļas saņemšanas. Savukārt Valsts dzelzceļa tehniskā inspekcija saskaņā ar Komisijas 2012. gada 16. novembra regulu Nr.1077/2012 par kopīgo drošības metodi uzraudzībā, ko veic valsts drošības iestādes pēc drošības sertifikāta izdošanas vai drošības atļaujas izdošanas (turpmāk – Regula Nr.1077/2012) 1. panta 2. punktu un Regulas Nr.1078/2012 5. panta 1. un 2. punktu veic drošības pārvaldības sistēmas lietderīguma un efektivitātes pārraudzības un uzraudzības procesus pārvadātājiem, tai skaitā pārrauga kā pārvadātājs īsteno riska pārvaldības pasākumus saskaņā ar Regulu Nr.402/2013. Minētajās regulās noteiktais jau ir ieviests Noteikumu Nr.168 8.1 un25. punktā. Noteikumu Nr.168 8.1 paredz, ka Drošības sertifikāta A daļa un B daļa ir derīga, ja pārvadātājs saskaņā ar Regulas Nr. 1078/2012 3., 4.pantu un 5.panta 1.punktu īsteno tam uzdotos pasākumus. Savukārt Noteikumu Nr.168 25. punkts paredz, ka Valsts dzelzceļa tehniskā inspekcija aptur drošības sertifikāta B daļas darbību, ja konstatē, ka pārvadātājs neīsteno saskaņā ar Regulu Nr. 1078/2012 tam uzdotos pasākumus. Līdz ar to pārvadātāju darbībā jauno personāla kategoriju ieviešanas novērtēšana drošības sertifikāta B daļas atjaunošanas procedūru ietvaros, kopš tiek piemērotas Regula Nr.402/2013, Regula Nr.1077/2012 un Regula Nr.1078/2012, vairs nav lietderīga, un ir nevajadzīgs administratīvais šķērslis pārvadātājiem, jo šī novērtēšana tiek dublēta. Šādos gadījumos ir nepieciešama tikai informācija no pārvadātāja par jauna personāla kategoriju ieviešanu tā darbībā. Ministru kabineta noteikumu projekts „Grozījumi Ministru kabineta 2008. gada 10. marta Ministru kabineta noteikumos Nr.168 „Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem”” (turpmāk – Projekts) paredz, ka, ja pārvadātājs ir paredzējis ieviest savā darbībā jaunu personāla kategoriju (dzelzceļa speciālistu amatu), tam nav nepieciešams ierosināt drošības sertifikāta B daļas atjaunošanas procedūru, bet par to tikai ir jāinformē Valsts dzelzceļa tehniskā inspekcija (Projekta 1. un 2.punkts).Direktīvas 2004/49/EK 10. panta 5. punkta otrā daļa, paredz, ka pārvadātajam jāinformē kompetentā drošības iestāde par visām būtiskajām izmaiņām drošības sertifikāta attiecīgajā daļā, kā arī par jaunu personāla kategoriju pieņemšanu darbā un jaunu veidu ritošā sastāva nodošanu ekspluatācijā. Minētā direktīvas norma ir pārņemta Noteikumu Nr.168 12. punktā, izņemot attiecībā uz kompetentā drošības iestādes informēšanu par jaunu personāla kategoriju pieņemšanu darbā, jo saskaņā ar Noteikumu Nr.168 11. punkta spēkā esošo redakciju pārvadātāja nodarbināto dzelzceļa speciālistu amatu saraksta izmaiņa (jaunu personāla kategoriju pieņemšanu darbā) ir pamats jaunas drošības sertifikāta B daļas saņemšanai. Projekta 2. punkts paredz, ka pārvadātājam ir jāinformē Valsts dzelzceļa tehniskā inspekcija (Latvijas kompetentā drošības iestāde) par nodarbināto dzelzceļa speciālistu amatu saraksta izmaiņām (jaunu personāla kategoriju pieņemšanu darbā).Noteikumu Nr.168 20. punkts nosaka gadījumus, kuros iesniedzējam tiek atteikts izsniegt drošības sertifikāta A daļu vai B daļu, un minētie gadījumi attiecas uz iesniedzēja drošības pārvaldījuma sistēmas būtiskiem trūkumiem vai iesniedzēja personāla, ritošā sastāva vai iekšējās struktūras neatbilstību drošības prasībām. Noteikumu Nr.168 20.3. apakšpunkts paredz, ka iesniedzējs saņem šādu atteikumu, ja tam gada laikā pirms iesnieguma iesniegšanas ir anulēta drošības sertifikāta A daļa vai B daļa. Taču ne visi noteikumu Nr.168 26. uzskaitītie gadījumi, kad anulē drošības sertifikāta A daļu vai B daļu, attiecas uz pārvadātāja drošības pārvaldījuma sistēmas būtiskiem trūkumiem vai personāla, ritošā sastāva vai iekšējās struktūras neatbilstību drošības prasībām. Tā Noteikumu Nr.168 26.1., 26.4. un 26.5 paredz anulēt drošības sertifikāta A daļu vai B daļu, ja pārvadātājs gada laikā to nav izmantojis, vai ir izbeidzis darbību, vai pārvadātājam ir izsniegta jauna drošības sertifikāta A daļa vai B daļa. Projekta 3.punkts paredz precizēt Noteikumu Nr.168 20.3. apakšpunktu, nosakot, ka iesniedzējam tiek atteikts izsniegt drošības sertifikāta A daļu vai B daļu, ja tam gada laikā pirms iesnieguma iesniegšanas ir anulēta drošības sertifikāta A daļa vai B daļa nepatiesu ziņu sniegšanas dēļ vai tādēļ, ka atkārtoti gada laikā tikusi apturēta drošības sertifikāta darbība. |
| 3. | Projekta izstrādē iesaistītās institūcijas | Satiksmes ministrija, Valsts dzelzceļa tehniskā inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pārvadātāji (7). |
| 2. |  Tiesiskā regulējuma ietekme uz tautsaimniecību un administratīvo slogu | Pārvadātājiem administratīvais slogs tiek samazināts. Ja pārvadātājs vēlas ieviest savā darbībā jaunu personāla kategoriju (dzelzceļa speciālistu amatu), tam nav nepieciešams ierosināt drošības sertifikāta B daļas atjaunošanas procedūru, bet par to tikai ir jāinformē Valsts dzelzceļa tehniskā inspekcija.  |
| 3. | Administratīvo izmaksu monetārs novērtējums | Projekts šo jomu neskar |
| 4. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2004. gada 29. aprīļa Direktīvas 2004/49/EK par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (publicēta “Eiropas Savienības Oficiālajā Vēstnesī” L 164, 30.04.2004.) |
| 2. | Citas starptautiskās saistības | Projekts šo jomu neskar |
| 3. | Cita informācija | Projekts šo jomu neskar |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2004. gada 29. aprīļa Direktīvas 2004/49/EK par drošību Kopienas dzelzceļos, un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (Dzelzceļu drošības direktīva) (publicēta “Eiropas Savienības Oficiālajā Vēstnesī” L 164, 30.04.2004.) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2004/49/EK 10.panta 5.punkta otrā daļa | Projekta 2. punktā izteiktais 12. punkts | Pārņemta pilnībā | Neparedz stingrākas prasības |
| Direktīvas 2004/49/EK 10.panta 5.punkta trešā daļa | Projekta 1. punktā izteiktais 11. punkts". | Pārņemta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Direktīva 2004/49/EK pēc būtības ir pārņemta pārņemtas ar:1.Dzelzceļa likumu; 2. Ministru kabineta 2010. gada 26. oktobra noteikumiem Nr.999 “Dzelzceļa satiksmes negadījumu klasifikācijas, izmeklēšanas un uzskaites kārtība”;3. Ministru kabineta 2008. gada 10. marta noteikumiem Nr.168 “Noteikumi par drošības sertifikāta A daļas un B daļas izsniegšanas, apturēšanas un anulēšanas kārtību un kritērijiem”; 4. Ministru kabineta 2005. gada 4. janvāra noteikumiem Nr.14 “Valsts dzelzceļa tehniskās inspekcijas nolikums”; 5. Ministru kabineta 2005. gada 20. decembra noteikumiem Nr.973 “Transporta nelaimes gadījumu un incidentu izmeklēšanas biroja nolikums”. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar | Projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām Projekta izstrādes procesā ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 7.41 apakšpunktam sabiedrībai tika dota iespēja rakstiski sniegt viedokli par Projektu tā izstrādes stadijā. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts dzelzceļa tehniskā inspekcija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Anotācijas III un IV sadaļa – projekts šīs jomas neskar.

Satiksmes ministrs U. Augulis

Vīza: valsts sekretārs K.Ozoliņš

27.06.2017 12:11

1944

S.Balaša

67028071, Santa.Balaša@sam.gov.lv